L 273/22
EL
Επίσημη Εφημερίδα της Ευρωπαϊκής Ένωσης
21.10.2022
ΑΠΟΦΑΣΗ (ΕΕ) 2022/1995 ΤΟΥ ΣΥΜΒΟΥΛΙΟΥ της 17ης Οκτωβρίου 2022 για τον διορισμό τριών εκπροσώπων των κρατών μελών ως τακτικών και αναπληρωματικών μελών του διοικητικού συμβουλίου της Ευρωπαϊκής Αρχής για την Ασφάλεια των Τροφίμων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΚ) αριθ.
178/2002 του Ευρωπαϊκού Κοινοβουλίου και του Συμβουλίου, της 28ης Ιανουαρίου 2002, για τον καθορισμό των γενικών αρχών και απαιτήσεων της νομοθεσίας για τα τρόφιμα, για την ίδρυση της Ευρωπαϊκής Αρχής για την Ασφάλεια των Τροφίμων και τον καθορισμό διαδικασιών σε θέματα ασφαλείας των τροφίμων (1), και ιδίως το άρθρο 25 παράγραφος 1, Έχοντας υπόψη τις προτάσεις για διορισμούς που υπέβαλαν στο Συμβούλιο η Βουλγαρία, η Τσεχική Δημοκρατία και η Ιρλανδία, Εκτιμώντας τα ακόλουθα: (1)
Είναι άκρως σημαντική η εξασφάλιση της ανεξαρτησίας, του υψηλού επιστημονικού επιπέδου, της διαφάνειας και της αποτελεσματικότητας της Ευρωπαϊκής Αρχής για την Ασφάλεια των Τροφίμων (EFSA).
Είναι επίσης απαραίτητη η εξασφάλιση της συνεργασίας της EFSA με τα κράτη μέλη.
(2)
Σύμφωνα με το άρθρο 25 παράγραφος 1 του κανονισμού (ΕΚ) αριθ.
178/2002, κάθε κράτος μέλος ορίζει ένα τακτικό και ένα αναπληρωματικό μέλος ως εκπροσώπους του στο διοικητικό συμβούλιο της EFSA.
Τα τακτικά και τα αναπληρωματικά μέλη που ορίζονται με τον τρόπο αυτό διορίζονται από το Συμβούλιο για ανανεώσιμη περίοδο τεσσάρων ετών και έχουν δικαίωμα ψήφου.
(3)
Με την απόφασή του της 7ης Απριλίου 2022 (2), το Συμβούλιο διόρισε εκπροσώπους των κρατών μελών ως τακτικά και αναπληρωματικά μέλη του διοικητικού συμβουλίου της EFSA για την περίοδο από την 1η Ιουλίου 2022 έως τις 30 Ιουνίου 2026.
(4)
Την 1η Μαΐου 2022, απεβίωσε ο κ.
Georgi GEORGIEV, το τακτικό μέλος από τη Βουλγαρία.
(5)
Με επιστολή της 23ης Αυγούστου 2022, η κα Patricia REILLY, το αναπληρωματικό μέλος από την Ιρλανδία, υπέβαλε την παραίτησή της.
(6)
Με επιστολή της 15ης Σεπτεμβρίου 2022, η κα Jitka GÖTZOVÁ, το αναπληρωματικό μέλος από την Τσεχική Δημοκρατία, υπέβαλε την παραίτησή της.
(7)
Ως εκ τούτου, θα πρέπει να διοριστούν τρεις νέοι εκπρόσωποι για το υπόλοιπο της θητείας των αντίστοιχων προκατόχων τους.
(8)
Οι εκπρόσωποι που έχουν οριστεί από τη Βουλγαρία, την Τσεχική Δημοκρατία και την Ιρλανδία διαθέτουν συναφή και εκτενή πείρα και εμπειρογνωσία στον τομέα της νομοθεσίας και της πολιτικής για την αλυσίδα τροφίμων, συμπεριλαμ­ βανομένης της αξιολόγησης κινδύνου, και όσον αφορά διαχειριστικά, διοικητικά, οικονομικά και νομικά θέματα.
Ως εκ τούτου, με τον διορισμό τους εξασφαλίζονται τα υψηλότερα δυνατά επίπεδα ικανοτήτων, καθώς και ευρύ φάσμα συναφούς πείρας εντός του διοικητικού συμβουλίου της EFSA,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Το κάτωθι πρόσωπο διορίζεται ως τακτικό μέλος του διοικητικού συμβουλίου της Ευρωπαϊκής Αρχής για την Ασφάλεια των Τροφίμων έως τις 30 Ιουνίου 2026: — κ.
Koycho Koev (Βουλγαρία).
(1) ΕΕ L 31 της 1.2.2002, σ. 1.
(2) Απόφαση του Συμβουλίου της 7ης Απριλίου 2022 για τον διορισμό εκπροσώπων των κρατών μελών ως τακτικών και αναπληρωματικών μελών του διοικητικού συμβουλίου της Ευρωπαϊκής Αρχής για την Ασφάλεια των Τροφίμων (ΕΕ C 159 της 12.4.2022, σ.
6).